Karolina Žernytė

Karolina Žernytė (g. 1986 m. spalio 23 d. Vilniuje) – režisierė, aktorė lėlininkė, UNIMA (tarptautinės lėlių teatro asociacijos) Lietuvos tarybos narė, Lietuvos aklųjų ir silpnaregių sąjungos (LASS) kultūros tarybos narė.

 Biografija 
2006–2012 m. mokėsi Lietuvos muzikos akademijoje, kur įgijo aktorės lėlininkės specialybę (magistras – 2012 m.).
2010–2012 m. dirbo aktore lėlininke Kauno valstybiniame lėlių teatre.

 Kūrybinė veikla 
2010 m. birželį debiutavo kaip režisierė (idėjos autorė, libreto bendraautorė ir aktorė) su diplominiu spektakliu akliesiems ir regintiesiems „Bitinėlio pasakos šešiems pojūčiams“. 2011 m. laimėjus Europos Sąjungos paramos fondo „Veiklus jaunimas“ finansavimą, spektaklis vaidintas visoje Lietuvoje aklųjų ir silpnaregių bendruomenėms, bibliotekose, mokyklose ir kitose visuomeninėse įstaigose. 2013 m. gavus Lietuvos Respublikos kultūros ministerijos paramą programoje „Kultūros projektai, skatinantys teigiamą meno poveikį žmogaus sveikatai ir socialinei gerovei“, spektaklis vėl vaidintas Lietuvos regionuose, Karolina Žernytė vedė seminarus apie pojūčių teatrą vietinėse kultūros, socialinės globos ir edukacijos įstaigose.

 Kitos veiklos 
 Nuo 2011 m. – UNIMA (tarptautinės lėlių teatro asociacijos) Lietuvos tarybos narė.
 Nuo 2014 m. dalyvauja „Kūrybinių partnerysčių“ veikloje, skirtoje skatinti kūrybiškesnį mokymąsi Lietuvos mokyklose.
 Nuo 2014 m. – Lietuvos aklųjų ir silpnaregių sąjungos (LASS) kultūros tarybos narė.

 Pastatymai 
 2010 m. „Bitinėlio pasakos šešiems pojūčiams“.
 2012 m. „Tavo akys mane matė“, pagal to paties pavadinimo islandų rašytojo Sjón knygą.
 2013 m. „Gegužės naktis“, pagal N. Gogolį, Maskvos lėlių teatras.
 2014 m. „Ežiukas ir rūkas“, pagal O. Kozlovo pasakas.
 2014 m . gruodžio 20d. „Akmuo vanduo geluonis“, Pojūčių teatras.
 2015 m. vasario 14d. „Kalifas gandras“, pagal V. Haufo pasakos motyvus, Pojūčių teatras.

 Festivaliai ir įvertinimai 

 „Bitinėlio pasakos šešiems pojūčiams 
 2010 m. „Tallinn Treff“, Talinas, Estija.
 2010 m. „Worlds First International Festival of Puppetry Schools“ Sankt Peterburge, Rusijoje.
 2011 m. „Karakumų asilėlis“ Klaipėdoje, apdovanojimas „Jaunoji lėlių teatro viltis“ už kurso diplominius darbus.
 2014 m. „Jauno teatro dienos“ Klaipėdoje; „Spoffin“ gatvės teatro festivalyje Amersfoorte, Olandijoje.

 „Tavo akys matė mane“ 
 2011 m. eskizas „Festival mondial des Theatres de Marionnettes“ Charleville – Mezieres, Prancūzijoje, programoje „Scene ouvert“ („Atvira scena“).

 „Gegužės naktis“ („Майская ночь“) 

 2014 m. profesionalių teatrų festivalis „Auksinė kaukė“ („Золотая маска“), geriausio metų eksperimento nominacija;
 „Teatralo žvaigždė“ („Звезда театрала“) geriausio socialinio eksperimento nominacija;
 Festivalis „Arlekin“ Sankt Peterburge, nekonkursinė programa, diplomai „Geriausias eksperimentas“, „Vaikų akimis“, rėmėjų „Radio Rossija“ diplomas, festivalio žiuri specialus prizas.
 Festivalis „Международный Платоновский фестиваль“ Voroneže, Rusijoje.

 „Ežiukas ir rūkas“ („Ёжик и туман“) 
 2014 m. tarptautinis festivalis „Darbinis arkliukas“ („Рабочая лошадка“), Naberežnye Čelnai, Rusija.
 2015 m. kovo mėn. Nacionalinės Tatarstano respublikos premijos „Tantan” apdovanojimas „Už kūrybišką socialiai reikšmingo projekto įgyvendinimą“ („За творческое воплощение социально-значимого проекта“)
 „Čelnų oskaras“ Naberežnije Čelnų miesto Kultūros darbuotojų apdovanojimuose kaip geriausias socialinis projektas.

 „Akmuo vanduo geluonis“ 
 Nominacija „Auksiniams scenos kryžiams“ geriausio lėlių ir objektų spektaklio kategorijoje.
 2015 m. balandžio 10 d. – teatro festivalis „Jauno teatro dienos” Klaipėdoje.
 2015 m. kovo 28 d. profesionaliojo teatro festivalio „Auksiniai scenos kryžiai” apdovanojimas – „Boriso Dauguviečio auskaras”.
 2015 m. rugsėjo 30 d. Dalios Tamulevičiūtės premija.

 Seminarai, pranešimai 
2013–2014 m. Karolina Žernytė pristatė savo pojūčių teatro principą ir vedė kūrybines dirbtuves Lietuvos ir užsienio įstaigose:
 Zarasų socialinės globos namuose, Klaipėdos regos ugdymo centre, Klaipėdos universiteto sveikatos mokslų ir reabilitacijos katedroje, Visagino paramos vaikui centre, Jonavos meno mokykloje (Jonavos miesto menų pedagogams), Kauno Vytauto Didžiojo universiteto menų fakultete, Vaikų ir jaunimo klube „Meteoras“, Vilniuje, socialinių klounų organizacijoje „Klounai be sienų“, Vilniuje.
 Mokslinėje konferencijoje „Užuovėjos“ (Nida, 2013 m. rugsėjo 12 d.).
 Vilniaus universiteto Kauno humanitariniame fakultete („Kultūrinės aplinkos pritaikomumas: pojūčių teatras“ 2014 m. rugsėjo 12 d.).
 Festivalyje „Kovcheg“ Irkutsko valstybiniame lėlių teatre, Rusijoje (trijų dienų dirbtuvės 2013 m. spalio 1-3 d.).
 Festivalyje „Accidental Festival“ 2013 m. gegužės 4 d. “Theatre of Senses” („Pojūčių teatras”) kūrybinės dirbtuvės Londone, Royal Central Speech and Drama School.
 Festivalyje „Arlekin“ Sankt Peterburge, Rusijoje, programoje „Lygių galimybių teatras“ – apskrito stalo diskusija ir kūrybinės dirbtuvės Rusijos valstybiniame A. I. Gerceno pedagogikos universitete (2014 m. balandžio 27–28 d.)
 Klaipėdos jaunimo teatre 2014 m. rugpjūčio 8–9 d. „Pojūčių teatras“, pasiruošimas naujo spektaklio kūrimui.
 Lėlių teatro kūrybinės dirbtuvės (kartu su Jūrate Trimakaite) socialinių klounų organizacijai „Raudonos nosys“ ir prezentacija Vilniaus Menų spaustuvėje. Lėlių teatro galimybių bendravime su sergančiais vaikais tyrinėjimas. (2014 m. lapkritis).
 Judesio ir pojūčių kūrybinės dirbtuvės (kartu su šokėja ir choreografe Giedre Kalinauskiene) Duisburgo šokių mokykloje Vokietijoje (2015 m. kovo 14 d.).

Kategorija:Lietuvos teatro režisieriai